The Cavern Club

The Cavern Club er en rockeklubb i 10 Mathew Street i Liverpool i England. Klubbens berømmelse skyldes fremfor alt at det var her The Beatles startet sin karriere.

The Cavern Club åpnet 16. januar 1957, men den opprinnelige bygningen ble revet tidlig på 1970-tallet. Dagens klubb er gjenoppbygd etter modell av den gamle, og er i dag en av Liverpools største turistattraksjoner.

Her var det Brian Epstein første gang hørte The Beatles opptre, den 9. november 1961. The Beatles hadde et trofast publikum og opptrådte fast flere ganger i uka inntil de ble berømte. Det finnes et tidlig filmopptak av The Beatles på scenen i The Cavern hvor de fremfører coverlåta "Some Other Guy".

The Mathew Street Festival
Fra 1992 har det årlig blitt arrangert en utendørs musikkfestival, som først ble kalt The Matthew Street Festival. På forskjellige utendørsscener rundt omkring i byen spiller kjente og ukjente band gratis for å hylle The Beatles og den såkalte merseybeaten som oppsto i dette nord-engelske miljøet tidlig på 1960-tallet. Festivalen er nå kjent som Liverpool International Music Festival.

Eksterne lenker
 
 Cavern City Tours.
 What's On At The Cavern Club, Liverpool.
 Cavern Club at fifty. 
 Utvalgte opptredener på The Cavern Club.

The Beatles
Konsertlokaler i England
Disco
Etableringer i 1957
Liverpool